
ANEXA 4
 DESCRIEREA PRINCIPALELOR TRASEE TURISTICE
1) M-Rea Agapia  Veche - Sihăstria 
Traseul porneşte de la Mănăstirea Agapia Veche, în amonte. În zonă se găsesc trei tipuri de marcaje turistice:

· Punct roşu în cerc alb, pentru traseul Agapia Veche – Secu

· Cruce roşie în pătrat alb, pentru Agapia Veche – Sihla

· Triunghi roşu în triunghi alb, pentru Agapia Veche – Sihăstria

Plecare la orele 09:10.

Pct. GPS nr.2 – Agapia Veche

Pct. GPS nr.3 – (la douăzeci de minute de la plecare). În zonă se află o poiană  cu un punct de odihnă cu băncuţă. Ultimii 300 metri înainte de a ajunge aici sunt în pantă destul de mare. Imediat apare o potecă spre dreapta, care merge spre Secu (punct roşu în cerc alb), cu indicator pe care se specifică distanţa de 3 km până la Secu. 

În continuare se merge pe limita dintre OS Văratec şi OS Tg. Neamţ. Se trece pe lângă borna 164 din UP III Agapia. Imediat după bornă urmează 250 – 300 m cu pantă destul de mare. 

Pct. GPS nr.4 – Punct de belvedere, situat într-o poiană mare. Poteca merge în continuare pe limita dintre ocoale, având pădurea de răşinoase (codrişor – codru mijlociu) imediat în dreapta.

Pct. GPS nr.5 – Borna 86 din UP I Secu. Aici apare din nou marcajul cruce roşie în pătrat alb. Urmează imediat (la cca. 30-40m) borna 88 din UP I Secu. Ne aflăm încă în poiană, având pădurea în dreapta potecii. La marginea poienii din partea opusă se află pădure de foioase.

Imediat după aceea se intră în pădure (în dreptul bornei 169 din UP III Agapia), mergând tot pe limita dintre ocoale.
Pct. GPS nr.6 – situat la 200-300 m de la reintrarea în pădure. Aici se află o băncuţă, în dreptul a două indicatoare:

· Spre Sihla, cu marcaj cruce roşie în pătrat alb;

· Spre Sihăstria, unde apare din nou triunghiul roşi în triunghi alb.

De aici, se coboară permanent spre Sihăstria, pe drum de TAF.

Coborând cca. 400 m găsim o băncuţă pentru odihnă. 

Urmează borna 92 din UP I Secu, apoi cobor în pantă medie până la o altă băncuţă şi din nou cobor cca 300-400 m în pantă accentuată. Ajungem la o altă bancă unde există şi un înscris acoperit cu sticlă, specificând că ne aflăm în Poiana Trapezoaie, unde acum 370 de ani se afla o mănăstire, care a fost incendiată de năvălitorii turci. Poiana a fost plantată ulterior în 1950. 

Urmează câteva sute de metri de coborâre în pantă accentuată. 

Pct. GPS nr.7 – este un punct intermediar pe traseu, fără semnificaţie specială.

Pct GPS nr. 8 - troiţa situată pe drumul asfaltat Secu-Sihăstria.

Pct GPS nr. 9 – Mănăstirea Sihăstria, ajuns la orele 11:10 (durata medie traseu cca 2 ore, în mers normal).

Durata traseului se estimează la 1,5 – 2,5 ore.

Traseul în sens invers va avea aşadar o porţiune mai mare de urcuş, dar cu pante mai puţin accentuate. 

2) Schitul Procov – M-rea Neamţ

Durata: 40 min

Dificultate: medie

Marcaj: Cruce galbenă în pătrat alb

– Clopotniţă Mănăstirea Procov; coborâre pe marcajul cruce galbenă în pătrat alb pe drumul forestier; de la clopotniţă până în drum este potecă;
– marcaj brad; ieşire în drumul forestier care coboară;
– marcaj fag; pantă medie; se părăseşte curtea schitului;
– drumul forestier se bifurcă;
– marcaj brad; panta se măreşte;
–trebuie urmat drumul forestier;
–pantă dificilă;
– marcaj brad vizibil doar dinspre Procov;
– podeţ tubular străbătut de un pârâu; pe un carpen un indicator care indică spre Procov; mai apar două drumuri de TAF; panta s-a terminat;
– poieniţă pe malul unui pârâiaş;

– traseul urmează drumul forestier; 

- Mănăstirea Neamţ.

3) Mănăstirea Secu – Mănăstirea Agapia Veche

Durată: 60 min

Marcaj: punct roşu cu bordură albă. 
Descrierea generală a traseului:

· traseul face legătura între M-rea Secu şi M-rea Agapia Veche;

· cu excepţia poienilor din apropierea Mănăstirii Agapia Veche, traseul se desfăşoară numai prin pădure. Parcurgând acest traseu poţi observa diverse tipuri de arborete din punct de vedere al compoziţiei, vârstei, etc.;

· de asemenea, pe traseu se află izvoare, un observator vechi, arbori scorburoşi, iar în locurile deschise poţi admira panorame.

Carnet de teren:

– colţ gard mănăstire Secu  - se părăseşte şoseaua, apoi traseul ţine pe pârâu ocolind gardul mănăstirii până în dreptul parcării; traseul este materializat în teren;
– traseul este paralel cu pârâul şi gardul mănăstirii;
– borna parcelară nr. 79, U.P. I Secu;
–limită parcelară; 

– arboret de răşinoase (molidiş); 
– observator vechi;
– bornă parcelară;
– poieniţă;
– poieniţă;
– izvor;
– poiană, se deschide o panoramă, troiţă, loc de popas;
– fântână;
– intrare în poiana Mănăstirii Agapia Veche;
– izvor şi troiţă împrejmuite; 

– Mănăstirea Agapia Veche.
4) Schit Sihla – Mănăstirea Sihăstria

Durata:60 min

Dificultate: redusă

Marcaj: cruce albastră în pătrat alb

Descrierea generală a traseului:

· traseul face legătura între Schitul Sihla şi M-rea Sihăstria, din acest motiv fiind un traseu frecventat de turiştii pelerini şi călugări;

· este un traseu ce se desfăşoară numai prin pădure, un traseu de coborâre sau de urcare în sens invers;

· la aproximativ jumătatea sa, traseul intersectează drumul forestier Alb Negru, drum ce face legătura între M-rea Sihăstria, Schitul Sihla şi M-rea Agapia.

Carnet de teren:

– parcare Schit Sihla; băncuţe, loc de popas; traseul este materializat pe stâlp electric 

– borna parcelară nr. 118, U.P. I Secu;
– borna parcelară nr. 125, U.P. I Secu;
– borna parcelară nr. 120, U.P. I Secu;
– intersecţie cu drum forestier Alb Negru;
– borna parcelară nr. 123, U.P. I Secu;
– pârâu, luminiş, foto.;
– panoramă cu M-rea Sihăstria;
– parcare Mănăstirea Sihăstria.
5) Peştera Sfânta Teodora (Sihla) – Schit Daniil Sihastru – Capăt sat Mitocu Bălan

Descrierea generală a traseului:

· traseul face legătura între Peştera Sfânta Teodora (Schitul Sihla) şi Schitul Daniil Sihastru, pe de o parte, şi între Schitul Daniil Sihastru şi satul Mitocu Bălan, pe de altă parte;

· pe acest traseu se găsesc locuri cu stâncării (Râpa lui Coroi), ochiuri, poieni, locuri propice observării cerbului, căpriorului, râsului, ursului, etc. Traseul se intersectează cu traseul 3, în apropierea bordeiului de vânătoare, şi a parchetului cu observator;

· partea de la Peştera Sfânta Teodora la Schitul Daniil Sihastru, este frecventată de turişti pelerini, în timp ce partea de la Schitul Daniil Sihastru la Mitocu Bălan este mai liniştită, şansele de a surprinde speciile sălbatice fiind mai mari. 

